**Guia didàctica. Rússia**

1. **Fitxa tècnica**

· **Autor** M.Isabel Casasnovas Barber

**· Any** 2012

· **URL** <http://cmapspublic2.ihmc.us/rid=1L5C76XJR-1J19348-1FPN/Copia%20de%20Copia%20de%20Copia%20de%20R%C3%BAssia.cmap>

· **Llengua** catalana

1. **Temàtica**

Conèixer Rússia i les seves costums, comparant-les amb el país de l’usuari per entendre la multiculturalitat.

1. **Tipologia**

Explicació de diferents costums russes mitjançant diferents exercicis

1. **Presentació del material**

Tracta d’un CMapTool, on l’alumne l’ha d’entendre i fer diferents activitats a mesura que vagi seguint el mapa conceptual. Haurà de mirar un vídeo i haurà de deduir la seva funció, llegir un text i contestar unes preguntes, relacionar un article amb un tema per resoldre una sopa de lletres, i saber interpretar una cançó.

Els **destinataris** seran alumnes de 2n cicle però també es pot adaptar fàcilment segons el nivell al que destinem el recurs, i el **tipus de material** és un material multimèdia interactiu.

L’**àrea** tractada és la de Coneixement del medi i llengua, i els **continguts** que es treballen són: La comprensió de diferents valors com la tolerància, la interculturalitat... mitjançant diferents coneixements sobre el país de Rússia.

Pel que fa a les **aportacions didàctiques**, considero que aquest recus és bastant útil, ja que fa un tractament de la realitat. També hi ha una guia del professorat per entendre el recus i poder-lo utilitzar correctament. I a més és un material significatiu ja que fa raonar mitjançant comparacions entre aquest país i el de l’alumne.

També afavoreix el treball cooperatiu, el desenvolupament de l’alfabetització digital...

1. **Justificació i aportacions**

És important que els nins/es coneguin el tema de la multiculturalitat, ja que és una realitat que es duu a terme des de ben petits dins les aules. A més, cada vegada hi ha una major globalització. La migració també es un fet real que cada vegada es duu més a terme i actualment ens trobem a una societat on es troben més varietat cultural.

Per això, és important que els alumnes aprenguin a respectar aquesta multiculturalitat.

Les activitats que es duran a terme és sobre un país però sempre comparant amb el seu propi, perquè s’adonin que encara que hi hagi moltes diferències ha d’existir la igualtat de drets.

1. **Objectius**

· Conèixer diferents aspectes de Rússia, com la seva manera de viure, les seves costums i creences, per així poder entendre les diferencies i alhora les similituds, i en conseqüència, la importància de diferents valors com la tolerància.

· Comparar els diferents cultures, països, costums... amb el nostre.

· Aprendre a treballar de manera conjunta, i fer aportacions dins el grup.

· Saber ser crítics davant situacions diverses

1. **Continguts**

· Reconeixement de formes de viure i pensar.

· Comprensió de diferents valors com la cooperació, respecte...

· Descripció de sentiments i emocions.

· Participació, actitud positiva i crítica.

· Utilització de les tecnologies per atracar-se als altres

1. **Competències**

Les competències bàsiques que es treballen són:

* Competència en coneixement i interacció amb el món físic
* Competència social i ciutadana
* Competència en aprendre a aprendre
* Competència en comunicació lingüística
* Competència digital i en el tractament de la informació
* Competència cultural i artística

1. **Descripció detallada del material**

Aquest material multimèdia està creat amb CMapTools, una eina que ens permet crear mapes conceptuals. Mentre es va llegint el CMap que s’ha creat, en cada ramificació es trobaran diferents activitats que s’han d’anar completant. Al final, hi ha una casella que proposa a l’alumne fer un nou mapa conceptual on hagi de relacionar els continguts adquirits amb el coneixement del seu país.

1. ***Característiques generals***. El seu objectiu és que conegui un poc Rússia. L’alumne ha de llegir aquesta part del mapa conceptual i contestar diferents preguntes, saber elegir la bandera de Rússia, i reflexionar sobre les diferencies i similituds entre els Russos i nosaltres.
2. ***Idioma***. Pot accedir a una pàgina per aprendre rus.
3. ***Educació***. S’observen diferents curiositats sobre aquest tema, les etapes de l’educació russa. S’ha de fer una activitat que consisteix en veure un vídeo d’una classe on la professora russa, els ensenya tradicions russes com els contes russos, i una alumne llegeix una breu història. L’activitat consisteix en veure aquest vídeo i contestar la pregunta que es presenta a continuació: “Per què creus que la professora els ensenya als alumnes diferents costums russes?”.
4. ***Història.*** Ha de llegir un article sobre aquest tema i contestar unes preguntes.
5. ***Música.*** Ha de interpretar una música tradicional russa, i completar el CMapsTools a partir d’aquesta interpretació.

Al finalitzar cada alumne el mapa conceptual i l’avaluació, es farà comentarà a classe les diferents activitats, posant en comú les conclusions extretes.

1. **Temporalització**

La durada aproximada d’aquestes activitats és de 2 sessions, encara que també depèn de cada alumne i de la classe.

1. **Avaluació**

Pel que fa l’avaluació, s’ha de dir que es deixa bastant oberta la metodologia segons cada professor, encara que aquest material ja està dissenyat perquè hi hagi una avaluació final on es podran avaluar tots els continguts tractats, ja que és una activitat bastant oberta on cada alumne ha de fer un mapa conceptual com cregui adient, de manera que haurà d’utilitzar els coneixements previs que tenia del seu país, els que hagi adquirits nous sobre el país de Rússia, i les conclusions que s’han hagut d’extreure metre duia a terme aquest treball, és a dir, la multiculturalitat, i altres valors relacionats.

1. **Recursos necessaris**

CMapTools i qualsevol navegador amb accés a Internet, com per exemple Google Chrome, Safari, Internet Explorer...

1. **Formes d’utilització d’un material dins l’aula**

Aquest material es pot utilitzar de moltes formes diferents, com per exemple, en gran grup, on el mestre realitza la funció de guia, utilitzant aquest suport, fent preguntes a tota la classe per poder resoldre els problemes i els alumnes entre tots van avançant, fent un aprenentatge grupal. Una altre manera d’utilitzar aquest material seria en petit grup, on ells mateixos vagin cooperant amb els seus companys i vagin resolent els problemes que vagin sorgint.

1. **Activitats complementaries**

Unes altres activitats que es podrien realitzar, relacionades amb aquests continguts, serien diferents activitats del projecte de “La volta al món en 80 dies”.

Una altra activitat podria ser fer una recerca per Internet, sobre aquest tema.

1. **Altres materials**

Altres materials que es podrien utilitzar per dur a terme aquest recurs serien: una pissarra digital, ordinadors, etc.

1. **Bibliografia**

[http://cmapspublic2.ihmc.us/rid=1L5C76XJR-1J19348-1FPN/Copia%20de%20Copia%20de%20Copia%20de%20R%C3%BAssia.cmap](http://www.google.com/url?q=http%3A%2F%2Fcmapspublic2.ihmc.us%2Frid%3D1L5C76XJR-1J19348-1FPN%2FCopia%2520de%2520Copia%2520de%2520Copia%2520de%2520R%25C3%25BAssia.cmap&sa=D&sntz=1&usg=AFQjCNF7o5pVbdXd9JEe73hVwEXPlv0mGA) (Consultat: 14/11/12)

<http://www.busuu.com/es/user/register> (Consultat: 09/10/12)

<http://www.casarusia.com/archives/252-Historia-de-la-animacion-rusa.html> (Consultat: 12/10/12)

<http://www.educaplay.com/es/recursoseducativos/728477/tolerancia.htm> (Consultat: 12/11/12)

<http://www.freepik.es/index.php?goto=2&searchform=1&k=rusia&search=Buscar&typesearch=all> (Consultat: 10/10/10)

<http://www.shutterstock.com/pic.mhtml?id=38611843> (Consultat: 17/10/12)

<http://www.youtube.com/watch?v=gRrsZZ3z-9w> (Consultat: 12/10/12)

<http://www.youtube.com/watch?v=6J2FZiiSFe0> (Consultat: 12/10/12)

<http://www.youtube.com/watch?v=mOZpUDMj9t8&feature=BFa&list=PL8002A25B32624541&index=15> (Consultat: 14/11/12)

<http://rusiahoy.com/articles/2012/11/12/una_fuente_de_energia_inagotable_gracias_a_la_colaboracion_internaci_21701.html> (Consultat: 12/11/12)

<http://www.taringa.net/posts/humor/12458908/Curiosidades-Rusas.html> (Consultat: 15/12/12)

<http://rusia.pordescubrir.com/origen-de-la-ensaladilla-rusa-i.html> (Consultat: 15/12/12)

<http://www.electricalfacts.com/Neca/Technology_sp/rollercoaster/history_sp.shtml> (Consultat: 15/12/12)